CELEX: 21996A0711(13)
Language: da
Date: 1996-07-11 00:00:00
Title: Administrative ordninger for handelen med tekstilvarer mellem Det Europæiske Fællesskab og Den Demokratiske Socialistiske Republik Sri Lanka - Verbalnoter

Avis juridique important

|

21996A0711(13)

Administrative ordninger for handelen med tekstilvarer mellem Det Europæiske Fællesskab og Den Demokratiske Socialistiske Republik Sri Lanka - Verbalnoter  

EF-Tidende nr. L 173 af 11/07/1996 s. 0048 - 0049

ADMINISTRATIVE ORDNINGER for handelen med tekstilvarer mellem Det Europæiske Fællesskab og Den Demokratiske Socialistiske Republik Sri Lanka VERBALNOTE Generaldirektoratet for Forbindelser med Tredjelande i Kommissionen for De Europæiske Fællesskaber har den ære over for Den Demokratiske Socialistiske Republik Sri Lankas mission ved De Europæiske Fællesskaber at henvise til den aftale mellem Den Demokratiske Socialistiske Republik Sri Lanka og Fællesskabet om handel med tekstilvarer, som har fundet anvendelse siden den 1. januar 1987, forlænget ved brevveksling, der paraferedes den 25. oktober 1991, og yderligere forlænget ved brevveksling af 17. december 1992.Med henblik på at sikre en gnidningsløs og effektiv gennemførelse af aftalen om integrering af tekstil- og beklædningssektoren i de GATT-regler og -procedurer, der er forhandlet som led i Uruguay-runden under GATT, skal Kommissionen herved meddele Den Demokratiske Socialistiske Republik Sri Lankas myndigheder, at den til Kontrolorganet for Tekstiler agter at anmelde de bestemmelser, der er opført på vedlagte liste, og som er indeholdt i ovennævnte aftale om handel med tekstilvarer, som administrative ordninger som omhandlet i artikel 2, stk. 17, i Uruguay-rundens tekstilaftale.Generaldirektoratet ville være Dem taknemmelig, hvis Deres myndigheder snarest muligt kunne bekræfte, at de er indforstået med indholdet af denne anmeldelse.Generaldirektoratet for Forbindelser med Tredjelande vil gerne benytte lejligheden til på ny at forsikre Den Demokratiske Socialistiske Republik Sri Lankas mission ved De Europæiske Fællesskaber om sin mest udmærkede højagtelse.Bruxelles, . . .Bestemmelser i aftalen mellem Det Europæiske Økonomiske Fællesskab og Den Demokratiske Socialistiske Republik Sri Lanka om handel med tekstilvarer, paraferet i Bruxelles den 31. maj 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Den Demokratiske Socialistiske Republik Sri Lanka om handel med tekstilvarer, paraferet i Bruxelles den 17. december 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale >TABELPOSITION>Kære hr. . . .,Der henvises til verbalnote nr. 020839 af 22. december 1993.Sri Lankas kompetente myndigheder vedrørende Kontrolorganet for Tekstiler har ingen indvendinger mod den foreslåede anmeldelse, som skal finde sted for at lette forvaltningen af den bilaterale tekstilaftale, efter at denne integreres i Uruguay-rundens tekstilaftale.Med venlig hilsen